EkBass/fiwiki-20250220-pages-articles huggingface dataset:
Eteläamerikanpöllönen

Eteläamerikanpöllönen (Megascops choliba aiemmin Otus choliba) on pöllöihin kuuluva lintu. Sitä tavataan hyvin laajalla alueella Etelä- ja Keski- Amerikassa: Boliviassa, Brasiliassa, Kolumbiassa, Costa Ricassa, Ecuadorissa, Ranskan Guyanassa, Guyanassa, Panamassa, Paraguayssa, Perussa, Surinamessa, Trinidad ja Tobagossa, Uruguayssa ja Venezuelassa. ==Levinneisyys ja elinpiiri== Sitä tavataan kaikkialla Etelä-Amerikassa, paitsi Andeilla, Tyynenmeren alankoalueilla ja aivan etelässä. Se on yleensä yleinen, suuressa osassa levinneisyysaluettaan se kuuluu yleisimpiin pöllölajeihin ja on todennäköisesti yleisin tropiikin kirkupöllö. Sitä esiintyy monenlaisilla metsäalueilla kuivasta caatingasta tiheisiin sademetsiin, jopa kaupunkipuistoihin. IUCN:n mukaan sen elinpiiriä ovat subtrooppiset ja trooppiset kosteat alavat ja vuoristometsät, savannit, pensastot, viljellyt alueet, puutarhat, kaupunkimaiset alueet ja hävitetyt metsät. ==Kuvaus== Polymorfisena lajina sen väri vaihtelee suuresti. Se voi olla kokonaan harmaanruskea tai joskus ruskea tai punaruskea, mutta aina siinä on selvästi musta reuna naamassa ja sen silmät ovat keltaiset. Sen pituus on 21–23 cm. Se painaa 97–160 grammaa. ==Alalajit== Sillä on seuraavat alalajit: * Megascops choliba choliba (Vieillot, 1817) * Megascops choliba crucigerus (Spix, 1824) * Megascops choliba decussatus (Lichtenstein, 1823) * Megascops choliba duidae (Chapman, 1929) * Megascops choliba luctisonus (Bangs & T. E. Penard, 1921) * Megascops choliba margaritae (Cory, 1915) * Megascops choliba surutus (L. Kelso, 1941) * Megascops choliba uruguaiensis (Hekstra, 1982) * Megascops choliba wetmorei (Brodkorb, 1937 * Megascops choliba choliba (Vieillot, 1817) * Megascops choliba crucigerus (Spix, 1824) * Megascops choliba decussatus (Lichtenstein, 1823) * Megascops choliba duidae (Chapman, 1929) * Megascops choliba luctisonus (Bangs & T. E. Penard, 1921) * Megascops choliba margaritae (Cory, 1915) * Megascops choliba surutus (L. Kelso, 1941) * Megascops choliba uruguaiensis (Hekstra, 1982) * Megascops choliba wetmorei (Brodkorb, 1937 ==Lähteet== ==Aiheesta muualla== * Luokka:Kirkupöllöset
M/S Finnmarken

M/S Finnmarken on norjalaisen Hurtigruten Group ASA -varustamon omistama vuonna 2002 valmistunut laiva. == Rakentaminen == Alus tilattiin Kvaerner Kleven Skeppsvarvilta Ulsteinvikistä Norjasta. Sen köli laskettiin 10. marraskuuta 2000 telakkanumerolla 292 ja alus laskettiin vesille 15. syyskuuta 2001. Alus luovutettiin 3. huhtikuuta 2002 narvikilaiselle Ofotens og Vesteraalens Dampskibsselskap A/S:lle.faktaomfartyg.se == Käyttöhistoria == Alus aloitti 6. huhtikuuta 2002 neitsytmatkan telakalta Bergenin, Orkenyn, Dublinin, Southamptonin, Amsterdamin, Kööpenhaminan ja Oslon kautta Stavangeriin. Liikennöinnin Hurtigrutenilla Bergenin ja Kirkenesin välillä alus aloitti 20. huhtikuuta. Alus rekisteröitiin maaliskuussa 2006 Hurtigruten ASA::lle aluksen kotisatamana säilyessä Narvik. Alus oli FMV:n Fredrikstadin telakalla 17.-23. huhtikuuta 2007, jolloin sen azipodit korjattiin. Alus vuokrattiin lokakuussa 2009 autralialaiselle yhtiölle majoitusalukseksi Fremantleen. Alus lähti 23. tammikuuta 2010 Norjasta ja se saapui 13. helmikuuta Kapkaupunkiin, josta se jatkoi matkaansa 15. helmikuuta Fremantleen. Vuokrasopimus päättyi 30. lokakuuta 2011 ja alus lähti Singaporeen telakalle marraskuussa. Alus lähti joulukuussa Singaporesta ja se saapui Durbaniin 1. tammikuuta 2012. Alus aloitti liikennöinnin Hurtigrutenilla 16. helmikuuta. == Lähteet == == Aiheesta muualla == * Luokka:Hurtigruten
M/S Nordstjernen

M/S Nordstjernen on norjalaisen M/S Nordstjernen A/S:n omistama ja Vestland Rederi A/S -varustamon operoima vuonna 1956 valmistunut matkustaja-alus. == Rakentaminen == Alus tilattiin Blohm & Vossilta Hampurista Saksasta. Sen köli laskettiin telakkanumerolla 787 ja alus laskettiin vesille 26. lokakuuta 1955. Alus luovutettiin Det Bergenske Dampskibsselskab A/S:lle Bergeniin Norjaan 24. lokakuuta 1956.faktaomfartyg.se == Liikennöintihistoria == Alus asetettiin maaliskuussa 1956 Hurtigruten-reitille Bergenin ja Kirkenesin väliseen liikenteeseen. Se myytiin tammikuussa 1979 Troms Fylkes Dampskibsselskab A/S:lle Tromssaan aluksen jatkaessa liikennöintiä Hurtigrutenilla. Alus oli 1982-1983 Bergenissä Mjellem & Karlsenin telakalla, missä se uudistettiin ja aluksen moottorit vaihdettiin. Alus palasi liikenteeseen 23. maaliskuuta 1983, kunnes se poistettiin Hurtigrutenilta 4. huhtikuuta 1994. Alus sijoitettiin Tromssan ja Huippuvuorten välisiin risteilyihin. Alus palasi 5. syyskuuta 1995 Hurtigrutenille Bergenin ja Kirkenesin välille, mistä se poistettiin 17. huhtikuuta 1996. Alus palasi Tromssan ja Huippuvuorten välisille risteilyille. Alus aloitti kolmannen kerran Hurtigrutenilla 26. syyskuuta 2005. Nordstjernen siirtyi Hurtigruten ASA:n omistukseen maaliskuussa 2006. Aluksen moottorit pysähtyivät 22. helmikuuta 2007 ja se ajautui karille Bulandetilla. Irrotettu alus hinattiin Floröhön. Hurtigruten ASA poisti aluksen liikenteestä 22. maaliskuuta 2012. Marraskuussa M/S Nordstjernen A/S rekisteröi aluksen nimiinsä ja saman kuukauden aikana se rekisteröitiin edelleen Vestland Rederi A/S:lle. Alus saapui marraskuussa Gdanskiin kunnostettavaksi, mistä se lähti paluumatkalle Bergeniin 29. heinäkuuta 2013. Elokuussa alus lähti paluumatkalle Puolaan jatkaakseen huoltoa, mistä se aloitti matkan Bergeniin 10. marraskuuta. Seuraavana iltana alus ajoi karille Karmsundetissa. Aamulla 12. marraskuuta alus irrotettiin karilta ja se hinattiin Haugesundiin. == Lähteet == == Aiheesta muualla == * *7seasvessels.com Luokka:Hurtigruten
M/S Nordnorge

M/S Nordnorge on norjalaisen Hurtigruten Group ASA -varustamon omistama laiva ja se on rakennettu vuonna 1997. Laiva on 123,3 metriä pitkä ja 19,5 metriä leveä. Aluksen nopeus on 15 solmua ja bruttovetoisuus 11 384\. Sen matkustajakapasiteetti on 691 henkeä, ja vuodepaikkoja siinä on 457. Laivassa on 45 autopaikkaa. == Rakentaminen == Alus tilattiin 1. toukokuuta 1994 Kvaerner Ulsteinvik A/S:lta Ulsteinvikistä Norjasta. Sen köli laskettiin 8. syyskuuta 1995 telakkanumerolla 266 ja alus laskettiin vesille 6. heinäkuuta 1996. Se valmistui 14. maaliskuuta 1997 ja alus luovutettiin Narvikiin rekisteröidylle Ofotens og Vesteraalens D/S A/S:lle Norjaan 19. maaliskuuta.Den Norske Veritas Seuraavana päivänä alus kastettiin Nordnorgeksi kumminaan Sissel Rönbäckfaktaomfartyg.se. == Liikennöintihistoria == Alus aloitti maaliskuussa 1997 risteilyt Itämerellä, Shetlantiin, Orkneylle sekä Kööpenhaminaan. Se siirrettiin 29. huhtikuuta Hurtigrutenille Bergenin ja Kirkenesin välille. Alus teki vuoden 1999 lopulla vuosituhannen vaihtumiseen liittyen purjehduksen Helsinkiin. Nordnorge aloitti 29. marraskuuta 2002 risteilyt Chilestä Etelänapamantereelle. Se saapui 4. huhtikuuta 2003 Brestiin, mistä se lähti 10. huhtikuuta Bergeniin. Alus aloitti vielä huhtikuussa liikennöinnin Hurtigrutenilla, mistä se palasi syksyllä jälleen Chileen. Alus palasi huhtikuussa 2004 Hurtigrutenille palaten syksyllä Chileen. Alus lähti Oslosta 9. huhtikuuta 2005 Itämerelle vieraillen Gdanskissa, Visbyssä, Riiassa, Klaipėdassa ja Warnemündessä ennen paluutaan Osloon 16. huhtikuuta. Se aloitti vielä huhtikuussa liikennöinnin Hurtigrutenilla palaten syksyllä Chileen. Alus rekisteröitiin maaliskuussa 2006 Narvikiin rekisteröidylle Hurtigruten Group ASA:lle ja huhtikuussa alus kiersi Itämerta ennen liikennöinnin aloittamista Hurtigrutenilla. Alus lähti syksyllä 2007 jälleen Chileen tehden risteilyjä Etelänavalle. Se pelasti 23. marraskuuta uppoavalta risteilyalus Explorerin matkustajat ja henkilökunnan. Huhtikuussa 2008 alus palasi jälleen Hurtigrutenille. Se teki chartermatkan Orkneylle 18. syyskuuta ennen kuin se makuutettiin Åndalsnesissa 21. lokakuuta. Alus vuokrattiin joulukuussa 2008 Adrianmerelle hotellilaivaksi ja se lähti 4. joulukuuta Åndalsnesista. Alus saapui 24. elokuuta 2009 Bredo Shipyardille Bremerhaveniin. Vuonna 2011 laivalla kuvattiin yli viisi päivää kestänyt matka Bergenistä Kirkkoniemeen, ja se esitettiin suorana lähetyksenä NRK2-kanavalla nimellä Hurtigruten: Minutt for minutt.DNV publications == Lähteet == == Aiheesta muualla == Luokka:Hurtigruten
M/S Richard With

M/S Richard With on norjalaisen Hurtigruten Group ASA -varustamon omistama laiva ja se on rakennettu vuonna 1993. Laiva on 121,8 metriä pitkä ja 19,2 metriä leveä. Aluksen nopeus on 15 solmua ja bruttovetoisuus 11 205\. Sen matkustajakapasiteetti on 691 henkeä, ja vuodepaikkoja siinä on 466. Laivassa on 45 autopaikkaa. Alus on saanut nimensä Hurtigrutenin perustajana pidetyn kapteeni Richard Bernhard Within (1846-1930) mukaan. With aloitti säännöllisen ympärivuotisen liikenteen Trondheimin ja Hammerfestin välillä vuonna 1893. == Lähteet == == Aiheesta muualla == Luokka:Hurtigruten
Vesa Ruuskanen

Vesa Ruuskanen (1940 Rantasalmi – 28. joulukuuta 2011 Helsinki) oli suomalainen professori. Hän oli Jyväskylän yliopiston teoreettisen fysiikan professori.Kuolleet, Helsingin Sanomat 25.1.2011 sivu C 6 Verkkoversio Savonlinnan lyseosta ylioppilaaksi kirjoittanut Ruuskanen opiskeli Helsingin yliopistossa ja erikoistui teoreettiseen ydinfysiikkaan. Jatko-opinnoissa hän erikoistui teoreettiseen hiukkasfysiikkaan, joka oli tuolloin voimakkaasti kehittyvä uusi tieteenala. Ruuskanen väitteli 1970 ja siirtyi työskentelemään CERNiin. Hän oli myös Illinoisin yliopiston Urbana-Champaignin vieraileva professori. Ruuskanen siirtyi Jyväskylän yliopistoon 1972, jossa hän toimi alkuun fysiikan lehtorina, sitten teoreettisen fysiikan apulaisprofessorina. Vuodesta 1996 eläkkeelle jäämiseensä saakka hän toimi teoreettisen fysiikan professorina. Hän toimi yliopistojen yhteisen fysiikan tutkimuslaitoksen perustamisen hyväksi. Hän pani alkuun uuden tutkimusalan, suurienergiaisten raskaiden ionien törmäyksiin liittyvän fysiikan. Ruuskanen joutui onnettomuuden vuoksi pyörätuoliin ja sairastui pian vakavasti. ==Lähteet== == Aiheesta muualla == *Professori Vesa Ruuskasen muistokirjoitus, Tiedonjyvä- lehti, Jyväskylän yliopisto Luokka:Vuonna 1940 syntyneet Luokka:Vuonna 2011 kuolleet Luokka:Jyväskylän yliopiston professorit Luokka:Suomalaiset professorit
M/S Kong Harald

M/S Kong Harald on norjalaisen Hurtigruten Group ASA -varustamon omistama Saksassa vuonna 1993 valmistettu autolautta. == Rakentaminen == Alus tilattiin Volswerft GmbH:lta Stralsundista Saksasta. Sen köli laskettiin telakkanumerolla 101 ja alus laskettiin vesille 28. marraskuuta 1992. Alus luovutettiin 25. kesäkuuta 1993 Tromssaan Norjaan rekisteröidylle Troms Fylkes Dampskipsselskap A/S:lle. Alus kastettiin luovutettaessa Kong Harladiksi kumminaan Herdis Opseth.faktaomfartyg.se == Käyttöhistoria == Alus lähti luovutuksen jälkeen Trondheimiin. Se sijoitettiin 6. heinäkuuta Hurtigrutenille välille Bergen-Kirkenes. Alukselle asennettiin Bremerhavenissa ylimääräinen azimuutti moottori. Alus rekisteröitiin maaliskuussa 2006 Narvikiin rekisteröidylle Hurtigruten Group ASA:lle. Alus vuokrattiin vuonna 2006 lyhyeksi aikaa Norsk Hydrolle majoituskäyttöön, minkä jälkeen se palasi liikenteeseen. Alus oli marraskuusta 2010 maaliskuuhun 2011 Odense Steel Shipyard telakalla Odensessa Tanskassa. Alus ajoi 4. maaliskuuta 2013 Trollfjordin suulla Hadselissa, jolloin sen keula vaurioitui lievästi. Se poistettiin liikenteestä ja alus siirrettiin korjattavaksi Fiskestrand Verftille Ålesundiin. == Lähteet == == Aiheesta muualla == * Luokka:Hurtigruten
HMS Sandown (M101)

HMS Sandown (viirinumero M101) oli Britannian kuninkaallisen laivaston Sandown-luokan miinantorjunta-alus. == Valmistus == Alus tilattiin Vosper Thornycroftilta. Se laskettiin vesille 16. huhtikuuta 1988 kumminaan Gloucesterin herttuatar ja valmistui vuotta myöhemmin 9. kesäkuuta. == Palvelus == Alus osallistui 9. kesäkuuta – 26. elokuuta 1999 HMS Atherstonen ja HMS Bulldogin kanssa Naton operaatio Allied Harvestiin, jonka tarkoituksena oli raivata liittouman Kosovon sodan aikana Adrianmereen pudottamat pommit. Osasto paikansi ja raivasi noin 20 prosenttia tiedetyistä 93 pommista ja ohjuksesta.http://www.britains-smallwars.com/RRGP/AlliedHarvest.html Smallwars.com - Allied Harvest Alus paikansi 16. tammikuuta 2000 uponneen troolarin Solway HarvesterinOnnettomuustutkintaraportti pdf s. 18. Sandown osallistui heinäkuussa 2002 Joint Maritime Courseen, jonka päätyttyä se osallistui joulukuussa Välimerellä Argonaut 02 -harjoitukseen. Alus osallistui Irakin sodan operaatio Teliciin raivaten miinoja Persianlahdella sekä turvaten Irakin satamiin johtaneita reittejä. Britannian puolustusministeriö ilmoitti heinäkuussa 2004, että laivaston rakennemuutosten takia kolme vanhinta Sandown-luokan alusta poistetaan palveluksesta huhtikuussa 2005. Sandown poistettiin palveluksesta tammikuussa 2005, minkä jälkeen se makasi ankkurissa odottaen joko ostajaa tai romuttamista. == Viron laivasto == Viron hallitus osti syyskuussa 2006 Sandownin sekä kaksi muuta luokan alusta. Rosythissä tehdyn huollon päätyttyä alus luovutettiin huhtikuussa 2007 virallisesti Viron laivastolle, joka nimesi sen EML Admiral Cowaniksi runkonumerolla M313. Alukselta on poistettu 30 millimetrin Oerlikon ja sen aseistukseen kuuluu ainoastaan kolme 12,7 millimetrin Browning-konekivääriä. Alus kuuluu Viron laivaston Miinaviirikköön päällikkönään komentajakapteeni Johan-Elias Seljamaa. ==Lähteet== * === Viitteet === Luokka:Kuninkaallisen laivaston Sandown-luokan miinantorjunta-alukset
HMS Bridport (M105)

HMS Bridport (viirinumero M105) oli Britannian kuninkaallisen laivaston Sandown-luokan miinantorjunta-alus. == Valmistus == Alus tilattiin Vosper Thornycroftilta Scotstounista. Se laskettiin vesille 20. heinäkuuta 1992 ja valmistui vuotta myöhemmin 6. marraskuuta. == Palvelus == Alus oli 2002 reserviin sijoitettuna FaslanessaCritchley, Mike 2002 s. 22, josta se hinattiin marraskuussa 2003 PortsmouthiinBush, Steve 2004 s. 22. Britannian puolustusministeriö ilmoitti heinäkuussa 2004, että laivaston rakennemuutosten takia kolme vanhinta Sandown-luokan alusta poistetaan palveluksesta huhtikuussa 2005Bush, Steve 2005 s. 22. Alus poistettiin palveluksesta vuoden 2004 lopulla, minkä jälkeen se oli ankkurissa odottaen joko ostajaa tai romuttamista. == Viron laivasto == Viron hallitus osti syyskuussa 2006 Bridportin sekä kaksi muuta luokan alusta. Rosythissä tehdyn huollon päätyttyä alus luovutettiin tammikuussa 2009 virallisesti Viron laivastolle, joka nimesi aluksen EML Ugandiksi runkonumerolla M315. Alukselta on poistettu 30 millimetrin Oerlikon, joka on korvattu kaksiputkisella 23 millimetrin ZU-23-2-ilmatorjuntatykillä. Alus kuuluu Viron laivaston Miinaviirikköön päällikkönään Marek Mardo.Ugandi ==Lähteet== * * * * === Viitteet === Luokka:Kuninkaallisen laivaston Sandown-luokan miinantorjunta-alukset
HMS Inverness (M102)

HMS Inverness (viirinumero M102) oli Britannian kuninkaallisen laivaston Sandown-luokan miinantorjunta-alus. == Valmistus == Alus tilattiin 23. heinäkuuta 1987 Vosper Thornycroftilta. Se laskettiin vesille 27. helmikuuta 1990Gardiner, Robert s. 543 ja valmistui vuotta myöhemmin 24. tammikuuta. == Palvelus == Lokakuussa 2001 alus osallistui Omanissa Saif Sareea II -harjoitukseen, jossa se kuului sen sisaraluksesta HMS Walneystä ja Hunt- luokan miinantorjunta-aluksista HMS Quorn ja HMS Cattistock muodostettuun osastoon, jonka emälaivana toimi RFA Diligence. Persianlahdelta palatessaan osasto harjoitteli Välimerellä Argonaut 2001 -merisotaharjoituksessa.Parliament's Publications, viitattu 22.2.2012 Alus oli 2003 monikansallisessa laivastoharjoituksessa Skotlannin rannikolla, mihin osallistui lukuisten kuninkaallisen laivaston alusten lisäksi aluksia muun muassa Saksasta, Ranskasta ja Yhdysvalloista.Global seciryty, viitattu 22.2.2012 == EML Sakala == Alus myytiin 2007 Virolle, joka liitti sen laivastoonsa nimellä EML Sakala runkonumerolla M314.Mil.ee, viitattu 22.2.2012 ==Lähteet== * === Viitteet === Luokka:Kuninkaallisen laivaston Sandown-luokan miinantorjunta-alukset
Aurinkomyrsky (täsmennyssivu)

Aurinkomyrsky viittaa esimerkiksi seuraaviin: *Aurinkomyrsky, luonnonilmiö *Aurinkomyrsky, Åsa Larssonin kirja *Aurinkomyrsky, Åsa Larssonin kirjaan perustuva elokuva
Koulutus Elämään Säätiö - Lära för Livet Stiftelse

Koulutus Elämään Säätiö - Lära för Livet Stiftelse on suomalainen voittoa tavoittelematon järjestö, joka pyrkii edistämään lasten ja nuorten terveitä elämäntapoja sekä ehkäisemään päihteiden väärinkäyttöä. Säätiö toteuttaa kansainvälistä Life Education opetusohjelmaa, joka on muokattu tukemaan ja täydentämään suomalaista kouluopetusta. Ohjelma on lähtöisin 60-luvun Australiasta josta se on Englannin kautta rantautunut myös Suomeen. Nykyään ohjelma toimii 14 eri maassa ja sen käy läpi n. 4 miljoonaa lasta vuosittain. Ohjelma on laaja terveyskasvatusohjelma, jonka ydinteemoja ovat ehkäisevä päihdetyö, ravinto, lepo, liikunta sekä jokaisen lapsen henkisen ja fyysisen ainutlaatuisuuden korostaminen. Suomessa tavoitettiin vuonna 2016 noin 20 000 lasta. Koulutus Elämään säätiö on poliittisesti ja uskonnollisesti sitoutumaton ja sen hallituksen puheenjohtajana toimii Kari Helaniemi. Koulutus Elämään Säätiö on SOSTEn jäsen. == Talous == === Rahoitus === Rahoituksen lähde 2018 2017 2016 2015 2014 2013 2012 Opetus- ja kulttuuriministeriön yleisavustus nuorisojärjestöille \- 10 000 € 10 000 € 12 500 € 10 000 € 10 000 € 10 000 € == Lähteet == == Aiheesta muualla == * Säätiön kotisivut Luokka:Suomalaiset perhejärjestöt Luokka:Suomalaiset koulutusjärjestöt Luokka:Suomalaiset raittiusjärjestöt
Albert Nobbs

Albert Nobbs on Rodrigo Garcían ohjaama irlantilainen elokuva vuodelta 2011. Sen pääosassa on Glenn Close ja muissa päärooleissa Mia Wasikowska, Aaron Johnson, Janet McTeer, Jonathan Rhys Meyers, Brendan Gleeson ja Maria Doyle Kennedy. Elokuva perustuu George Mooren novelliin ”The Singular Life of Albert Nobbs”. Elokuva sai kolme Oscar-ehdokkuutta. Glenn Close oli ehdolla parhaan naispääosan Oscarin saajaksi ja Janet McTeer parhaan naissivuosan Oscarin saajaksi. Lisäksi elokuva oli ehdolla parhaan maskeerauksen kategoriassa. == Lähteet == Luokka:Vuoden 2011 elokuvat Luokka:Irlantilaiset elokuvat Luokka:Novelleihin perustuvat elokuvat Luokka:Draamaelokuvat
A. Kärppä

Akseli Kärppä (29. kesäkuuta 1906 Tuusniemi – 19. marraskuuta 1971 Helsinki) oli suomalainen runoilija ja arkkiveisujen tekijä. Kärppä julkaisi runojaan pääosin 1930-luvun lopulla omakustanteina. Kärppä avioitui simpeleläisen Helvi Tabellin kanssa vuonna 1932 Simpeleellä, jonne hän oli muuttanut samana vuonna Tuusniemestä.Avioliittoon vihityt: työmies Akseli Kärppä ja neiti Helvi Tabell molemmat Simpeleeltä, Parikkalan Sanomat, 1932, No 27, sivu 4, julkaistu 6.7.1932Tuusniemi: ulosmuuttaneita: palst. p. Akseli Kärppä Simpeleelle, Savon Sanomat, 1932, No 70, sivu 6, julkaistu 23.6.1932 He muuttivat vuonna 1934 Kuopioon.Simpele: Muuttokirjaa anovat: työm. Akseli Kärppä perheineen Kivijärveltä Kuopioon, Parikkalan Sanomat, 1934, No 29, sivu 2, julkaistu 18.7.1934 Perhe asui myöhemmin Tuusniemellä huoltoavun varassa, josta käsin Kärppä liikkui kulkukauppiaana kotikuntansa ulkopuolella myyden tuotteitaan.Kuntia ja yksityisiä kielletään antamasta avustusta Tuusniemen kuntalaiselle Akseli Kärpälle, joka kuljeskelee kotikuntansa ulkopuolella, Huoltaja, 1938, No 4 2.1938, sivu 26Kulkukaupat: luvan on saanut työmies Akseli Kärppä Tuusniemeltä, Savon Suunta, 1938, No 81, sivu 7, julkaistu 23.7.1938 Sodan jälkeen Kärpät muuttivat Helsinkiin, jossa Akseli Kärppä toimi koneasentajana. Kärppä toimi myös aktiivisesti ammattijärjestössä, jonka takia hänet erotettiin Arabian tehtailta vuonna 1948. Kärpän perheellä oli tuolloin kuusi lasta ja Kärppä kärsi vaikeanlaatuisesta sydänviasta ja vatsavaivoista.Ändamålet helgar medlen, Slutuppgörelsen i Arabia-konflikten, Ny Tid, 1948, No 229, sivu 3, julkaistu 24.11.1948 Kärppä kuoli vuonna 1971 ja hänet on haudattu Malmin hautausmaalle. == Teoksia == * Kolme kaunista laulua : Särkynyt sydän ; Käy Jeesuksen ristin luo ; Joulu-yö. Kuopo, Tampere 1936 * Kaksi kaunista laulua : Työn laulu ja Vappulaulu työläisille. Tekijä, Tampere 1937 * Kaksi kaunista laulua : Äidin muistolle ja Kevään auringolle. Tekijä, Tampere 1937 * Kolme kaunista laulua : Tule, joudu ; Jeesuksen lilja ; Vain sinun luonasi. Tekijä, Kuopio 1937 * Kaksi kaunista laulua : Lapsuusmuisto ja Äidin muistolle. Tekijä, Mikkeli 1938 * Kaksi laulua : Kärsinyt äiti ja Särkynyt sydän. Tekijä, Mikkeli 1938 * Surulaulu Anna-Liisa Sihvolasta : kuvaus murhaajan raakuudesta, jolloin työmies Tuomas Narinen kauhean raa'alla tavalla surmasi Kuusankoskelta kotoisin olevan liikeapulaisen Anna-Liisa Sihvolan. Tekijä, Savonlinna 1938 * Kaksi runoa : Äiti ja koti ; Tervehdys äidille. Tekijä, Imatra 1939 * Orpolapsi maailmalla. Tekijä, Helsinki 1958 == Lähteet == * Teoslista Fennica-tietokannasta === Viitteet === Luokka:Suomalaiset runoilijat Luokka:Vuonna 1906 syntyneet Luokka:Vuonna 1971 kuolleet
The Descendants

The Descendants on Alexander Paynen ohjaama yhdysvaltalainen draamakomedia vuodelta 2011. Sen pääosissa ovat George Clooney, Shailene Woodley, Judy Greer, Beau Bridges, Matthew Lillard ja Robert Forster. Elokuva perustuu Kaui Hart Hemmingsin romaaniin The Descendants. == Juoni == Työlleen omistautuneen havaijilaisen kiinteistöjuristin (Clooney) vaimo vaipuu veneonnettomuuden takia parantumattomaan koomaan ja aviomies joutuu ottamaan vastuuta kouluikäisistä tyttäristään, joilla on omia ongelmiaan. Esikoistyttäreltään mies saa tietää vaimonsa olleen uskoton ja etsii sitten tuon miehen käsiinsä kertoakseen tälle vaimonsa lähestyvästä kuolemasta. Sivujuonena on miehen havaijilaissuvun omistaman arvokkaan rantapalstan kohtalo. == Vastaanotto == The Descendants voitti Oscarin parhaasta sovitetusta käsikirjoituksesta oltuaan ehdolla myös parhaan elokuvan, ohjauksen, miespääosan ja leikkauksen kategorioissa. Elokuva voitti myös parhaan draamaelokuvan ja miespääosan Golden Globe -palkinnon. == Lähteet == == Aiheesta muualla == * Virallinen sivusto * * The Descendants Box Office Mojossa * The Descendants Rotten Tomatoesissa * The Descendants Metacriticissä Luokka:Vuoden 2011 yhdysvaltalaiset elokuvat Luokka:Yhdysvaltalaiset draamaelokuvat Luokka:Alexander Paynen ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Searchlight Picturesin elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Golden Globe -palkitut elokuvat
G. W. Gustafsson

Gustaf Werner Gustafsson oli suomalainen runoilija ja arkkiveisujen tekijä. Hän käytti myös salanimiä Kustaa Kustaanpoika Lapista ja Kansan parasta harrastava henkilö. == Teoksia == * Laulu Maarian kirkon hirwiästä palosta, kuin ukkosen lyömästä syttyi 16 päiwänä kesäkuuta 1876. Lisäyksellä kirjoitti Kustaa Kustaanpoika, Lapista. Pori 1877 * Muisto marssi Suomen Kaartin kotia tulosta Turkin Sotatantereelta. Hämeenlinna 1878 * Albert ja Maria. Kahden nuorukaisen kuolo, surullinen tapaus rakkauden tähden Saksan maalta saatu sanoma suruinen, Lauletaan kuin Istuen ihanassa raikkaassa lehdossa. Nuorukaisille muistoksi ja Wanhemmille waroitukseksi. O. Palander, Pori 1879 * Kaksi uutta ja kaunista laulua kuuluisasta karkurista Matti Haapaojasta. Ensimmäinen: Matti meni karkuun Kakolasta. Toinen: Matti joutui kiinni Hämeenlinnassa. Emil Hagerbergin kirjapaino, Tampere 1879 * Kaksi Surullista Laulua. Ensimmäinen: Laitilan kirkon hirweästä palosta, joka tapahtui Toukokuun 1 p:nä 1880. Toinen: Iniön kirkon palosta, jonka tuhwaksi tasotti Maaliskuun lopulla 1880. Tampere 1880, Turku 1880 * Viisi uutta ja sydäntä ylentäwää ihanaa Asewelvollisten laulua. Asewelwollisuudesta - Urhoolliset asewelwolliset - Nuoren urhoollisen asewelwollisen sydämellinen hywästijättö - Marssi - Sotilas ja hänen Morsiamensa ; kirjoittanut "Kansan parasta harrastava henkilö". Tampere 1881 * Kahden nuoren kihlatun onneton rakkaus, eli kuinka sulho päätti morsiammen päiwät rewolwerin laukauksella. Hämeenlinna 1882 * Suru wirsi kauheasta murhasta jonka itsellinen Robert Kustaanpoika teki Juhannus päivänä vuonna 1882. Emil Hagerbergin kirjapaino, Tampere 1882 * Lauluja nuorisolle. Ensimmäinen: Nuorukaisen kowa kuolo Merijärwellä. Joka joutui tulen Uhriksi Lokakuun 30 päiwä 1883. Toinen: Kahdeksan nuoren kuolo. Kolmas: Kaipauksen kyynel eli hywästijättö haudalla. Hämeenlinna 1884 * Rakkaudenlauluja. Nuorison huwiksi. Tampereen Kirjapaino-Osakeyhtiö, Tampere 1897 == Lähteet == * Hämeenlinnan Lydia : Arkkiveisut - uskonnollista opetusta ja uutisvälitystä * Oulun arkki : Arkkiveisuja Luokka:Suomalaiset runoilijat Luokka:Kuolinvuosi tuntematon Luokka:1800-luvulla syntyneet
Yhdestä puusta

Yhdestä puusta on reggaelaulaja Jukka Pojan 14. maaliskuuta 2012 julkaistu sooloalbumi. Albumi nousi ensimmäisellä viikollaan (12/2012) Suomen virallisen albumilistan kärkeen. Albumista on saatavilla myös versio, joka sisältää DVD:n. == Taustaa == Albumin ensimmäinen single "Silkkii" julkaistiin 23. toukokuuta 2011 ja siitä julkaistiin myös musiikkivideo. Se sijoittui parhaimmillaan Suomen virallisen singlelistan ykköspaikalle (29/2011). "Silkkii" -kappale palkittiin myös Emma-gaalassa 2011 kategoriassa Vuoden biisi. Albumilta on saanut ensisoittonsa myös kappale "Älä tyri nyt" Yle X:llä 9. helmikuuta ja myös siitä on julkaistu musiikkivideo. Albumin kappaleesta "Siideripissis" julkaistiin musiikkivideo 21. toukokuuta 2012 ja kappaleesta "Potentiaali" 25. syyskuuta samana vuonna. == Kappaleet == # # # # # # # # # # # # ===Vinyyliversion bonuskappaleet=== 13. Fu kong dub 14. Skidi versio 15. Vastalääke dub ===DVD=== # Hypnoosiin – Live # Pläski – Live # Romanttinen hölmö – Live # Lempee – Live # Taas mä satutin – Live # Älä tyri nyt – Video # Silkkii – Video # Silkkii – Making of == Arvosteluja == * * * * * == Lähteet == Luokka:Jukka Pojan albumit Luokka:Vuoden 2012 albumit
Haamut eivät kykene

Haamut eivät kykene (Ghosts Can't Do It) on vuonna 1989 ensi-iltansa saanut komediaelokuva. Elokuvan pääosia esittävät Bo Derek, Anthony Quinn, Leo Damian, Julie Newmar, Don Murray ja Donald Trump (cameo-rooli). Elokuvan on ohjannut John Derek. Elokuva voitti neljä Razzie-palkintoa huonoimmasta elokuvasta, huonoimmasta miessivuosasta, huonoimmasta naispääosasta ja huonoimmasta ohjauksesta. Bello Romano kiteytti elokuvan Video-oppaassa vuonna 1994 näin: ”Itsensä ampuneen miljonäärin leski etsii hyvää miesbodia miehensä haamuhengelle. Totaalista kökköä kalkkunaelokuvien ystäville.” Hän antoi elokuvalle pommin, joka on asteikon 1–5 tähteä alapuolelle sijoittuva arvosana ja tarkoittaa teoksen mukaan sanallista arviota ”täysin epäonnistunut tekele”.Video-opas 95, WSOY 1994, sivu 146. == Lähteet == == Aiheesta muualla == * * * Luokka:Yhdysvaltalaiset komediaelokuvat Luokka:Vuoden 1989 yhdysvaltalaiset elokuvat Luokka:John Derekin ohjaamat elokuvat
F. A. Kaselius

Frans August Kaselius, sukunimi esiintyy myös muodossa Caselius (1838 Ruovesi – 1894) oli suomalainen 1800-luvun lopulla Tampereella asunut runoilija ja arkkiveisujen tekijä. Omana aikanaan laajalti Suomessa tunnettu Kaselius julkaisi ainakin 68 erilaista arkkiveisuvihkoa, arkkiveisut käsittelivät pääasiassa erilaisia ajankohtaisia uutistapahtumia, kuten onnettomuuksia, murhia, sotia ja Venäjän keisariperheen vaiheita. Kaseliuksen arkkiveisu Sotilas Otto Luodin nuoruus sekä lankeemus ja kauhia kuolema joutui poikkeuksellisesti painoylihallituksen kieltämäksi ja sen painos poltettiin. Suomalaisen Kirjallisuuden Seura - Kynällä kyntäjät-verkkojulkaisu : Arkkiveisunikkari Fans August Kaselius Anna Kuismin : Rahvas ja kirjallisuuden rikkaruohot: Arkkiveisujen tekijät, myyjät ja kuluttajat 1800-luvun Suomessa, Ennen ja nyt historian tietosanomat 1/2021 == Teoksia == * Yksi Surullinen Laulu kauhiasta murha-tapauksesta Lähdekorwen torpassa Tyrwään pitäjällä. 1870 * Kaksi aiwan uutta Surullista Laulua. Ensimmäinen: Kahdeksan lapsen murhaajatar. Toinen: Isä neljän lapsen murhaajana. 1875 * Kaksi surullista laulua : ensimmäinen höyrylaiva Österbottenin surkiasta tulipalosta : toinen: Lahden kylän hirvittävä tulipalo Hollolassa 19 päivä kesäkuuta 1877. Porvoo 1877 * Murhe-weisu hänen majesteettinsa keisari Aleksanteri toisen jälkimuistoksi Suomen kansalle. G. W. Wilen ja Kumpp., Turku 1881 * Susien surkuttawainen tuho työ eli äitin itkewäinen ääni suden syöneen lapsen yli, tahi wärsyt joita murhe mielin hyräili. Helsinki 1881 * Kolmen ihmisen surma Kokemäen kirkossa ja kolmen tuhannen hämmästys sekä hirveä lähtömarssi joulu aamuna. O. Palanderin kirjapaino, Pori 1883 * Palkolliste riemu-polkka marraskuussa : Pyhäinpäiwä laulu nuorukaisille. Helsingin kirjapainoyhtiö, Helsinki 1883 * Karwari Oman'in wiimeinen hengen weto poikansa ja waimonsa kauhistawaisen murhakirween alla. Oulu 1884 * Nurmeksen kirkon ja kirkonkylän surkia tulipalo 20 päiwä heinäkuuta 1891. Tampere 1891 * Lehtori Nantti Sainion arvaamaton lähtö maailmasta ja vaimonsa vangitus. Uusi kirjapainoyhtiö, Tampere 1892 * Murheweisu suuresta ihmisjoukon surmasta merellä Helsingin lähellä höyrylaiwain Ajaxin ja Runebergin yhteentörmäyksessä elokuun 8 päiwää wastaan vuonna 1892. Jyväskylän kirjapaino, Jyväskylä 1893 * Petollinen rakkaus eli Antti Huovilan onneton naiminen ja vaimonsa vangitus. E. J. Ellilä 1940 == Lähteet == * Hämeenlinnan Lydia : Arkkiveisut - uskonnollista opetusta ja uutisvälitystä * Jyväskylän yliopiston kirjaston arkkiveisukokoelma : Frans August Caselius Luokka:Suomalaiset runoilijat Luokka:Vuonna 1838 syntyneet Luokka:Vuonna 1894 kuolleet
Sotahevonen (elokuva)

Sotahevonen (War Horse) on Steven Spielbergin ohjaama yhdysvaltalainen elokuva vuodelta 2011. Se perustuu Michael Morpurgon samannimiseen romaaniin. Elokuvan pääosissa ovat David Thewlis, Benedict Cumberbatch, Jeremy Irvine, Emily Watson, Tom Hiddleston, Eddie Marsan, Toby Kebbell ja Peter Mullan. Elokuva sai kaksi Golden Globe -ehdokkuutta ja oli ehdolla kuudessa Oscar- palkintokategoriassa (paras elokuva, musiikki, äänitehosteet, äänitys lavastus ja kuvaus).http://www.episodi.fi/oscar-ehdokkaat-2012-17267/ == Lähteet == == Aiheesta muualla == * Luokka:Vuoden 2011 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Elokuvat hevosista Luokka:Golden Globe -palkitut elokuvat Luokka:Steven Spielbergin ohjaamat elokuvat Luokka:Steven Spielbergin tuottamat elokuvat Luokka:Yhdysvaltalaiset sotadraamat
Memelin taistelu

Memelin taistelu oli toisessa maailmansodassa Saksan ja Neuvostoliiton joukkojen välinen taistelu Liettuassa Memelin (nyk. Klaipėdan) kaupungin hallinnasta. Taistelu oli osa Operaatio Bagrationia ja Itä-Preussin offensiivia. Taistelu alkoi 22. lokakuuta 1944 ja päättyi kolme kuukautta myöhemmin 28. tammikuuta 1945, jolloin puna-armeija sai vallattua kaupungin ja Liettuan itselleen. Taistelussa kenraali Erhard Rausin ja Hans Gollnickin johtamat Saksan 3. panssariarmeijan, XXVIII armeijakunnan ja XXXX panssariarmeijakunnan joukot joutuivat vetäytymään kaupungista. Luokka:Toisen maailmansodan itärintaman taistelut Luokka:Klaipėdan historia Luokka:Liettuan historia Luokka:Vuoden 1944 sotahistoria
Rantakaurat

Rantakaurat (Ammophila) on kasvisuku heinäkasvien heimossa. Siihen kuuluu kolme lajia, joita kasvaa Pohjois-Amerikassa, Euroopassa ja Pohjois-Afrikassa. Rantakauraa (Ammophila arenaria) käytetään hyödyksi esimerkiksi hiekansitojana ja kuitukasvina. Jotkin rantakaurat voivat risteytyä kastikoiden (Calamagrostis) suvun lajien kanssa. Tällainen risteymä on esimerkiksi itämerenkastikka (Calamagrostis × baltica eli Ammophila arenaria × Calamagrostis epigejos). Suku yhdistetään mahdollisesti kastikoihin. == Rantakauralajit == * rantakaura (Ammophila arenaria) → nykyinen nimi merikastikka (Calamagrostis arenaria) kastikoiden suvussa. ** euroopanrantakaura (A. arenaria subsp. arenaria) ** välimerenrantakaura (A. arenaria subsp. arundinacea) * Ammophila breviligulata * Ammophila champlainensis == Lähteet == == Aiheesta muualla == * Finto: Kassu – Kasvien suomenkieliset nimet: Ammophila Luokka:Heinäkasvit
E. K. Saarinen

Erik Kustaa (E. K.) Saarinen (1846 – 15. tammikuuta 1901 Kotka)Toissa päivänä kuoli täkäläisessä sairashuoneessa entinen maakauppias Erik Kustaa Saarinen, Kotkan Sanomat, 1901, No 7, sivu 2, julkaistu 17.1.1901 oli suomalainen Kymissä asunut kauppias, runoilija ja arkkiveisujen tekijä.Saarinen, E. K., Suomen kirjailijat 1809–1916, sivu 659, toimittanut Maija Hirvonen, Suomalaisen Kirjallisuuden Seuran Toimituksia 570, Tampere 1993 Saarinen toimi maakauppiaana ja myi kustantamiaan ja tekemiään lauluja Kaakkois- SuomessaLaulujen kulkukauppiaat hoi!, Wiipurin Sanomat, 1886, No 160, sivu 4, julkaistu 12.10.1886 ja toimi lahjoittajana opetus- ja raittiustarkoituksissa.Uusi Suometar, 1874, No 56, sivu 2, julkaistu 13.5.1874 Saarinen toimi Suomen Raittiuden Seuran asioitsijanaSuomen Raittiuden Seuran lehti: Kuukauslehti raittiuden, Jumalpelon ja siveyden edistämiseksi, 1883, No 11, sivu 7, julkaistu 11.1883 ja sisällytti lauluihinsa raittiusaatetta.Alkoholikysymys, 1933, No 3, sivu 31, julkaistu 1.11.1933 Hän kävi myös oikeutta Kymissä pyhäpäivien rauhoittamiseksi teollisuuslaitoksissa.Pyhäpäivän rikos, joka ei hevillä päättyne, Tampereen Sanomat, 1891, No 98, sivu 2, julkaistu 21.8 1891 Saarinen kirjoitti runsaasti runoja ja lauluja Kotkan Sanomille ja Helsingin Viikko-Sanomille. Hän käytti kirjoituksissaan nimimerkkejä E.K.S ja E.S-nen. Saarinen kuoli Kotkan sairashuoneessa saatuaan aivoverenvuodon kauppias Nordströmin pihalla.Mikähän kuoleman tuotti?, Koitar, 1901, No 9, sivu 3, julkaistu 22.1.1901 == Teoksia == * Kaksi Surullista Laulua, Ensimmäinen: Morsiamensa ja itsensä murhaajasta Sipoosta. Toinen: Welimurhasta ynnä kahden neitosen itsemurhasta Iitissä. 1885 * Seitsemän Surullista Laulua. 1. Suruwirsi Ernst von Nottbeck'in murhasta. 2. Morsiamensa hirttäjä Taneli Nopasen kiini saamisesta. 3. Karwari Oohmanin murhasta. 4. Johan Paawolan murhatyöstä. 5. Kahden ihmisen kuoliaaksi palosta. 6. Surullinen laulu kolmen ihmisen murhasta Iisalmella. 7. Herra K. G. Käkösen kuolemasta. 1885 * Töyryn Wilppu ja hänen poikansa Esa : eli onneton perintö. Toivonen, Tampere 1886 * Kaksi Surullista Laulua. Ensimmäinen: Konttoristi Kustaa Österbergin ja neiti Mari Törnin itsensä murhaamisesta. Toinen: Waimonsa myrkyttäjästä Elias Makkosesta y.m. 1887 * Valittuja hengellisiä virsiä, tiellä taivaalliseen Sioniin : osittain mukailtuja. Toivonen, Tampere 1887 * Kaksi kertomusta. Saarinen, Tampere 1889 == Lähteet == * Poimintoja Helsingin yliopiston kirjaston maallisten arkkiveisujen kokoelmasta * Fennica- tietokanta === Viitteet === Luokka:Suomalaiset runoilijat Luokka:Vuonna 1846 syntyneet Luokka:Vuonna 1901 kuolleet
Erik Ode

Erik Ode (6. marraskuuta 1910 – 19. heinäkuuta 1983) oli saksalainen näyttelijä ja ohjaaja. Oden tunnetuin rooli oli televisiosarjassa Komissaari Herbert Kellerinä vuosina 1968–1975. Hän on myös itse ohjannut kolme sarjan jaksoa. == Lähteet == Luokka:Saksalaiset näyttelijät Luokka:Vuonna 1910 syntyneet Luokka:Vuonna 1983 kuolleet
Palpakot

Palpakot (Sparganium) on kasvisuku osmankäämikasvien (Typhaceae) heimossa. Aikaisemmin palpakot on luettu omaksi palpakkokasvien (Sparganiaceae) heimokseen. Palpakot ovat tyypillisesti monivuotisia vesi- ja suokasveja. Niillä on pystyt tai kelluvat lehdet ja kukinnot muodostuvat pallomaisista sykeröistä. Palpakot risteytyvät helposti keskenään. == Lajeja == * Sparganium angustifolium – kaitapalpakko (tästä lajista on joskus käytetty nimeä S. affine, heinäpalpakko) * Sparganium emersum – rantapalpakko (aiemmin S. simplex) * Sparganium erectum -ryhmä (haarapalpakko) (aiemmin myös S. ramosum) ** Sparganium erectum – isopalpakko ** Sparganium microcarpum – ojapalpakko ** Sparganium neglectum – jokipalpakko * Sparganium glomeratum – palleropalpakko * Sparganium gramineum – siimapalpakko (aiemmin myös S. friesii) * Sparganium hyperboreum – pohjanpalpakko (aiemmin myös Pohjan palpakko) * Sparganium natans – pikkupalpakko (aiemmin myös S. minimum) == Lähteet == == Aiheesta muualla == * Suomen Lajitietokeskus: Palpakot – Sparganium * Integrated Taxonomic Information System (ITIS): Sparganium * Global Biodiversity Information Facility (GBIF): Sparganium *
Pyyhältäjät

Pyyhältäjät (Pempheridae) on lyhtyahvenkaloihin kuuluva kalaheimo. Ne ovat lämpimien merten pieniä parvikaloja. ==Lajit ja anatomia== Pyyhältäjien heimoon kuuluu kaksi sukua ja noin 85 lajia. Ne ovat pieniä kaloja, yleensä kymmensenttisiä ja korkeintaan 15-30 cm:n mittaisia. Muodoltaan ne ovat soikeita ja litteitä. Kaloilla on yksi lyhyt selkäevä, peräevä sen sijaan on pitkä. Pyrstöevä on selvästi haarautunut. Kalojen silmät ovat suuret ja suu keskikokoinen. Eräillä lajeilla on bioluminoivia valoelimiä. Uimarakko puuttuu tummapyyhältäjältä (Pempheris poeyi), mutta muilla lajeilla se on. Pempheris- suvun kalat ovat tyypillisesti harmahtavia tai kellertävän ruskeita. Parapriacanthus-suvussa kalat voivat olla läpinäkyviä. ==Levinneisyys ja elintavat== Pyyhältäjät elävät Atlantin, Intian valtameren ja Tyynenmeren lämpimissä osissa. Ne liikkuvat suurina parvina koralliriuttojen läheisyydessä matalissa vesissä. Pyyhältäjät liikkuvat öisin ja viettävät päivät piileskellen koloissa ja luolissa. Ravintona ovat yöaktiiviset meroplanktoniin kuuluvat äyriäiset. Eräät heimon lajeista ovat hyvänmakuisia ruokakaloina, mutta niitä ei kalasteta kaupallisesti. ==Lähteet== Luokka:Lyhtyahvenkalat
Aleksander Leppänen

Aleksander Leppänen (1851 – 1886) oli suomalainen runoilija ja arkkiveisujen tekijä. Hän julkaisi 33 arkkiveisupainatetta vuosina 1869–1881.Anna Kuismin : Rahvas ja kirjallisuuden rikkaruohot: Arkkiveisujen tekijät, myyjät ja kuluttajat 1800-luvun Suomessa, Ennen ja nyt historian tietosanomat 1/2021 Leppänen oli esikuvana Juhani Ahon pienoisromaanissa "Muuan markkinamies" Kuopion markkinoilla esiintyvälle viisumestari Leppäselle. == Teoksia == * Kaksi aiwan uutta Laulua. Ensimmäinen: Kahden murhan tekiästä Herman Ruokosesta. Toinen: Lähdekorwen tyttöjen isänsä murhasta. 1870 * Roswo Perttunen, Mahoton mainio ryöwäri Pohjanmaalla. 1876 * Kaunis laulu Turkin ja Wenäjän sodasta. Bergdahl, Oulu 1878 == Lähteet == * Poimintoja Helsingin yliopiston kirjaston maallisten arkkiveisujen kokoelmasta Luokka:Suomalaiset runoilijat Luokka:Vuonna 1851 syntyneet Luokka:Vuonna 1886 kuolleet
Jukka Toivonen

Jukka Toivonen on suomalainen näyttelijä, koomikko ja käsikirjoittaja. Hänet tunnetaan erityisesti Jopet Showsta, jossa hän esitti lukuisia hahmoja, joista tunnetuimmat olivat Costa ja vankikarkuri Molo. Toivonen on myös esiintynyt televisiosarjoissa Nahkiaiset, Kallio, Päin perhettä, Sata lasissa, Roba sekä televisioelokuvassa Kirkkaat kaakelit ja lyhytelokuvassa Don't Push the River. Vuodesta 2002 lähtien Toivonen on ollut mukana monissa Teatteri Telakan tuotannoissa. == Lähteet == == Aiheesta muualla == * Luokka:Suomalaiset näyttelijät Luokka:Suomalaiset koomikot Luokka:Suomalaiset käsikirjoittajat Luokka:Syntymävuosi puuttuu Luokka:Elävät henkilöt
Bishopsgaten pommi-isku

Bishopsgaten pommi-isku oli Irlannin tasavaltalaisarmeijan 24. huhtikuuta 1993 Lontoossa tekemä autopommi-isku, jossa kuoli yksi ihminen ja haavoittui yli 40. Aineellisten vahinkojen määräksi arvioitiin noin miljardi puntaa. St Ethelburgan keskiaikainen kirkko romahti täysin ja Liverpool Streetin metroasema vaurioitui. == Räjähdys == Pommin räjähtäessä poliisi oli aloittanut alueen evakuoinnin saatuaan varoituksia. Useimmat loukkaantuneista olivat vartijoita, rakennustyöläisiä, huoltohenkilöstöä ja viikonloppuna toimistotöihin tulleita. Surmansa saanut oli 34-vuotias uutisvalokuvaaja Ed Henty. Lontoon pormestari lupasi Cityn jatkavan toimintaansa maanantaihin mennessä. == Lähteet == Luokka:Lontoon City Luokka:Terrori-iskut Lontoossa Luokka:Vuoden 1993 terrori-iskut
HMS Quorn (M41)

HMS Quorn (viirinumero M41) on Britannian kuninkaallisen laivaston Hunt-luokan miinantorjunta-alus. == Valmistus == Alus tilattiin Vosper Thornycroftilta. Se laskettiin vesille 23. tammikuuta 1988 kumminaan Lady Rosemary Thompson ja valmistui 21. huhtikuuta 1989.RN - HMS Quorn == Palvelus == Palvelukseen otettaessa alus sijoitettiin Portsmouthiin 2. miinantorjuntalaivueeseen (). ==Lähteet== * === Viitteet === Luokka:Kuninkaallisen laivaston Hunt-luokan miinantorjunta-alukset
HMS Cattistock (M31)

HMS Cattistock (viirinumero M31) on Britannian kuninkaallisen laivaston Hunt- luokan miinantorjunta-alus. == Valmistus == Alus tilattiin 29. tammikuuta 1979 Vosper Thornycroftilta. Alus laskettiin vesille 22. tammikuuta 1981 ja valmistui 5. maaliskuuta 1982 luokkansa kolmantena aluksena. == Palvelus == Alus oli elokuun puolivälissä sisaralustensa HMS Atherstonen ja HMS Hurworthin kanssa Persianlahden sodassa ensin itäisellä Välimerellä ja myöhemmin Persianlahdella. Osaston tukena oli emälaivaksi muutettu Hecla-luokan tutkimusalus HMS Herald.Gilchrist, Peter s. 27 Marraskuun lopulla 2002 alus törmäsi aallonmurtajaan lähtiessään kotisatamastaan Portsmouthista. Aluksen kylkeen tuli reilun puolen metrin reikä. Miehistöstä ei kuitenkaan loukkaantunut ketään. == Lähteet == * * === Viitteet === Luokka:Kuninkaallisen laivaston Hunt-luokan miinantorjunta-alukset Luokka:Yhdistyneen kuningaskunnan Persianlahden sodan sotalaivat
Martin Hansen (jalkapalloilija)

Martin Hansen (s. 15. kesäkuuta 1990 Brøndby) on tanskalainen jalkapalloilija, pelipaikaltaan maalivahti. Hän edustaa Odense BK:ta, johon hän siirtyi elokuussa 2022. Hän on aiemmin pelannut kotimaansa lisäksi Englannissa, Alankomaissa, Saksassa, Sveitsissä ja Norjassa. == Lähteet == Luokka:Tanskalaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Nathan Eccleston

Nathan Geoffrey Junior Eccleston (s. 30. joulukuuta 1990 Manchester, Englanti) on englantilainen jalkapalloilija, pelipaikaltaan hyökkääjä. Hän edustaa Englannin mestaruussarjan Blackpoolia. ==Lähteet== * Luokka:Englantilaiset jalkapalloilijat Luokka:Vuonna 1990 syntyneet Luokka:Elävät henkilöt
St. Mary’s Catholic Church

St. Mary's Catholic Church (suom. 'Neitsyt Marian katolinen kirkko') on roomalaiskatolinen kirkko Indianapolisin kaupungissa Indianan osavaltiossa Amerikan Yhdysvalloissa. Kirkko edustaa tyyliltään uusgotiikkaa. Kirkon rakentaminen aloitettiin vuonna 1910 ja se päättyi vuonna 1912. Kirkon suunnitteli arkkitehti Hermann Gaul. Kirkko on päässyt National Register of Historic Places -rekisteriin. Kirkon ulkoasu on osittain kopioitu Kölnin tuomiokirkolta. Luokka:Indianapolisin kirkot Luokka:National Register of Historic Places -kohteet Indianapoliksessa Luokka:Kivikirkot
Kuninkaalliset lentojoukot

Kuninkaalliset lentojoukot () perustettiin 13. toukokuuta 1912 Yhdistyneen kuningaskunnan maavoimien ilmavoimiksi. Se yhdistettiin kuninkaallisen laivaston ilmailupalvelu () kanssa muodostettaessa uusi puolustushaara kuninkaalliset ilmavoimat 1. huhtikuuta 1918. *
Jay Bothroyd

Jay Bothroyd (s. 7. toukokuuta 1982) on uransa lopettanut englantilainen jalkapalloilija. Hän pelasi viimeiset vuotensa Hokkaido Consadole Sapporossa. Bothroyed on Arsenalin junioriakatemian kasvatti. Urallaan hän on pelannut muun muassa Coventryssa, Perugiassa, Blackburnissä, Charltonissa, Wolverhamptonissa, Stokessa, Cardiffissa, Queens Park Rangersissa ja Sheffield Wednesdayssa. Bothroyd on pelannut Englannin valioliigaa sekä ollessaan Blackburnissa (11 ottelua) että Charltonissa (18 ottelua). Bothroyd solmi 12. heinäkuuta 2011 kahden vuoden sopimuksen QPR:n kanssa. Hän teki avausmaalinsa nykyiselle seuralleen 3–1-tappioon päättyneessä vierasottelussa Tottenhamia vastaan 30. lokakuuta 2011. == Lähteet == Luokka:Englantilaiset jalkapalloilijat Luokka:Vuonna 1982 syntyneet Luokka:Elävät henkilöt
Lentopallon miesten SM-sarjakausi 1963

Lentopallon miesten mestaruussarjassa kaudella 1963 Porin Pyrinnön luovuttua yhdentoista joukkueen runkosarja. MMM 1964 s.370 Kausi oli viimeinen, jolloin sarja pelattiin kesäkaudella. Seuraava kausi käynnistyi jo syksyllä 1963 ja pelattiin talvikaudella. 4.2.1963 SVUL:n lentopallo irtisanoutui Lentopallokomiteasta. ==Miesten SM-sarja== ===Runkosarja=== Joukkue O V H Erät P Rantaperkiön Isku 10 9 1 29-7 18 Lahden Kimmo 10 8 2 26-12 16 Koiton Riento 10 8 2 27-15 16 Pirkkalan Viri 10 6 4 22-17 12 Helsingin Visa 10 5 5 20-20 10 Johanneksen Pojat 10 4 6 21-23 8 Luolajan Kajastus 10 4 6 20-23 8 Käpylän Lentopalloilijat 10 4 6 19-23 8 Kuopion NMKY 10 4 6 15-24 8 Helsingin Tarmo 10 3 7 15-24 6 Valkeakosken Koskenpojat 10 0 10 4-30 0 Sarjaan nousivat Finnish Chemicals-57, Karhulan Karto, Porin Pyrintö, Turun Toverit, Savonlinnan Pallokerho, Lautta-Pojat ja Koskenmäen Kisailijat. Mestarit: Seppo Janhunen, Heikki Jokela, Aimo Järvinen, Pauli Katajisto, Juhani Lampinen, Raimo Lehto, Martti Nyyssönen, Pekka Vilen. == Liittojen mestaruuskilpailut == === Suomen Lentopalloliiton mestaruus === Suomen Lentopalloliiton mestaruudesta pelattiin talvella hallisarjana. Liiton mestaruuden voitti Lahden Kimmo ennen Helsingin Tarmoa ja Käpylän Lentopalloilijoita. === Työväen Urheiluliiton mestaruussarja === Joukkue O V H Erät P Rantaperkiön Isku 9 8 1 24-6 16 Koiton Riento 9 7 2 23-12 14 Koiviston Isku 9 7 2 24-13 14 Pirkkalan Viri 9 6 3 20-15 12 Helsingin Visa 9 5 4 23-15 10 Valkeakosken Koskenpojat 9 4 5 13-20 8 Luolajan Kajastus 9 3 6 17-21 6 Käpylän Urheilijat 9 2 7 13-25 4 Lappeenrannan Kisa 9 2 7 8-25 4 Jokelan Kisa 9 1 8 12-24 2 ==Lähteet== * Suomen Lentopalloliitto: Miesten SM- taulukot 1957-2009 * TUL:n toimintakertomus 1963 sivu 33 (pdf 18/45) * Rauno Liimatainen: Suuri Lentopalloteos II, sivu 326 (ISBN 951-96062-1-1) ===Viitteet=== Luokka:Lentopallon SM-liiga-kaudet Luokka:Vuoden 1963 lentopallo
Aleksei Tokarev

Aleksei Vasiljevitš Tokarev (; s. 25. tammikuuta 1973 Irkutsk) on venäläinen kilpapurjehtija. Tokarev on osallistunut olympialaisiin kerran, Pekingissä 2008. Hän oli tuolloin purjelautailussa 34. eli toiseksi viimeinen voitettuaan vain Kolumbian Santiago Grillon. == Lähteet == Luokka:Venäläiset kilpapurjehtijat Luokka:Vuonna 1973 syntyneet Luokka:Elävät henkilöt
Leppäyökkönen

Leppäyökkönen (Acronicta alni) on iltayökkösiin kuuluva, Suomessa melko harvinainen perhonen. == Koko ja ulkonäkö == Aikuinen leppäyökkönen on väritykseltään tummakuvioinen ja harmaa. Etusiiven pohjaväri on vaaleanharmaa, mutta siiven takaosa sekä rengas- ja munuaistäplän ympäristö ovat jokseenkin mustat. Takasiivet ovat valkoiset, ulkoreunastaan vaihtelevasti harmaat. Siipiväli on 33–38 mm.http://www2.nrm.se/en/svenska_fjarilar/a/acronicta_alni.htmlukmoths.org Mikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 35-36 Leppäyökkösen toukka muistuttaa nuorena linnun ulostetta. Viimeisen nahanluonnin jälkeen täysikasvuinen toukka on kuitenkin musta ja siinä on selvät keltaiset poikkiraidat. Toukan jaokkeissa on mustia, airomaisia karvoja. == Levinneisyys ja lentoaika == Leppäyökköstä tavataan pohjoisimpia osia lukuun ottamatta koko Euroopassa. Idässä levinneisyysalue ulottuu Japaniin saakka.http://www.nhm.uio.no/fakta/zoologi/insekter/norlep/noctuidae/alni.html Suomessa sitä tavataan etelässä ja keskiosassa. Perhoset lentävät kesä- heinäkuussa.Perhoswiki == Elinympäristö ja elintavat == Leppäyökkönen elää rehevissä lehti- ja sekametsissä, mutta sitä tavataan myös pensaikoissa, puistoissa ja puutarhoissa. Perhosia tavataan yleensä vain yksitellen. Ne lentävät öisin ja tulevat sekä valolle että syötille. Kotelo talvehtii lahon puun sisällä. == Ravintokasvi == Toukka syö lehtipuita, erityisesti tervaleppää ja koivuja. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Iltayökköset